23.1.2023
EL
Επίσημη Εφημερίδα της Ευρωπαϊκής Ένωσης
C 23/25
Το εσωτερικό του κέικ πρέπει να είναι μαλακό και αφράτο.
Το χρώμα της ψίχας μπορεί να ποικίλλει από ανοιχτό μπεζ έως κίτρινο, ανάλογα με το χρώμα του βουτύρου και των αυγών που χρησιμοποιήθηκαν.
Το κέικ είναι κατά κύριο λόγο γλυκό, με έντονη γεύση και άρωμα βουτύρου και αυγών· η ζάχαρη στην επιφάνειά του πρέπει να γίνεται αισθητή κατά το μάσημα.
Τα λιπαρά συστατικά της mantecada αφήνουν στο στόμα μία αίσθηση υγρασίας, η οποία ενισχύει την αφράτη υφή του προϊόντος.
Η ψίχα είναι μαλακή και λιώνει στον ουρανίσκο.
γ) Φυσικοχημικά: — περιεκτικότητα σε υγρασία: τουλάχιστον 13 % και όχι περισσότερο από 19 % — πρωτεΐνες: τουλάχιστον 6 % — λιπαρά: τουλάχιστον 20 % και όχι περισσότερο από 27 % — υδατάνθρακες (γλυκόζη): τουλάχιστον 45 % — τέφρα: δεν μπορεί να υπερβαίνει το 1,70 % — ενεργότητα του νερού (aw): τουλάχιστον 0,7 και όχι περισσότερο από 0,9 3.3.
Ζωοτροφές (μόνο για προϊόντα ζωικής προέλευσης) και πρώτες ύλες (μόνο για μεταποιημένα προϊόντα) Οι «Mantecadas de Astorga» παρασκευάζονται αποκλειστικά από τα ακόλουθα συστατικά στις αναφερόμενες αναλογίες: σιτάλευρο γενικής χρήσης με ισχύ μεταξύ 100 και 150 εργίων και λόγο P/L από 0,28 έως 0,60 (30 % [+/- 4 %]), αυγά κότας με το τσόφλι τους ή παστεριωμένα (23 % [+/- 3 %]), λίπη (23 % [+/- 3 %]) υπό μορφή βουτύρου γάλακτος και λαρδιού (6 % -7,8 %) και ζάχαρη υπό μορφή λευκής ζάχαρης (20 % [+/- 4 %]).
Προαιρετικά, μπορούν να προστεθούν και άλλα ήσσονος σημασίας συστατικά, όπως μέλι, σιρόπι γλυκόζης, δεξτρόζη, ιμβερτοσάκχαρο ή άλλα, διαφορετικά είδη ζάχαρης (το πολύ 3 % της συνολικής ποσότητας ζάχαρης)· επίσης, άρωμα βουτύρου, υγραντικές ουσίες, διογκωτικά, γαλακτωματοποιητές και επιτρεπόμενα συντηρητικά. 3.4.
Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής Όλα τα στάδια της παραγωγής, δηλαδή ο αερισμός του λίπους, το χτύπημα των αυγών και της ζάχαρης, η παρασκευή και διοχέτευση του μείγματος με κορνέ, το πασπάλισμα της ζάχαρης στην επιφάνεια και το ψήσιμο εκτελούνται εντός της οριοθετούμενης στο σημείο 4 γεωγραφικής περιοχής. 3.5.
Ειδικοί κανόνες για τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η καταχωρισμένη ονομασία Το προϊόν πρέπει να συσκευάζεται στην ίδια (καταχωρισμένη) εγκατάσταση στην οποία παράγεται, σε ξύλινα κιβώτια, σε μεταλλικά δοχεία ή σε χαρτοκιβώτια, είτε προσυσκευασμένο είτε χύμα σε πλαστικές σακούλες.
Το κλείσιμο της συσκευασίας μπορεί να γίνεται με διάφορους τρόπους. 3.6.
Ειδικοί κανόνες για την επισήμανση του προϊόντος στο οποίο αναφέρεται η καταχωρισμένη ονομασία Κάθε συσκευασία εντός της οποίας διατίθεται προς κατανάλωση το προϊόν πρέπει να φέρει αριθμημένη ετικέτα πιστοποίησης η οποία να περιλαμβάνει το σύμβολο ΠΓΕ της ΕΕ και την ονομασία «Mantecadas de Astorga», μαζί με τον λογότυπο της ΠΓΕ.
Η τοποθέτηση των ετικετών πρέπει να εκτελείται εντός της μονάδας συσκευασίας και με τρόπο ώστε να μην είναι δυνατή η επαναχρησιμοποίησή τους.
Ο λογότυπος της ΠΓΕ είναι: